Document ID: 31985L0325

*****
ΟΔΗΓΙΑ ΤΟΥ ΣΥΜΒΟΥΛΙΟΥ
της 12ης Ιουνίου 1985
για την τροποποίηση της οδηγίας 64/433/ΕΟΚ περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων
(85/325/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπίψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι το σημείο 24 του κεφαλαίου IV του παραρτήματος Ι της οδηγίας 64/433/ΕΟΚ (4), όπως τροποποιήθηκε τελευταία από την οδηγία 85/323/ΕΟΚ (5), προβλέπει ότι πρέπει να απαιτείται κυρίως ένα ιατρικό πιστοποιητικό από κάθε άτομο που ασχολείται με την επεξεργασία νωπών κρεάτων και ότι το πιστοποιητικό αυτό πρέπει να ανανεώνεται κάθε χρόνο·
ότι κρίνεται αναγκαίο να προσαρμοστεί, με βάση την αποκτηθείσα πείρα, η εν λόγω διάταξη,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 64/433/ΕΟΚ τροποποιείται ως εξής:
- στο άρθρο 13 τρίτη και τεράρτη γραμμή, να διαβασθεί «στο σημείο 41 Γ του παραρτήματος Ι»,
- στο παράρτημα Ι κεφάλαιο IV, το σημείο 24 αντικαθίσταται από το ακόλουθο κείμενο:
«24. Κάθε άτομο που ασχολείται με την επεξεργασία και το χειρισμό νωπών κρεάτων υποχρεούται να αποδείξει, με ιατρικό πιστοποιητικό, ότι τίποτα δεν αντιτίθεται στην απασχόληση αυτή. Αυτό το πιστοποιητικό πρέπει να ανανεώνεται κάθε χρόνο, εκτός αν ένα άλλο σύστημα ιατρικού ελέγχου του προσωπικού, που προσφέρει ισοδύναμες εγγυήσεις, αναγνωρισθεί σύμφωνα με τη διαδικασία του άρθρου 16.»
Άρθρο 2
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν προς την παρούσα οδηγία το αργότερο μέχρι την 1η Ιανουαρίου 1986.
Ενημερώνουν αμέσως την Επιτροπή σχετικά.
Άρθρο 3
Η παρούσα οδηγία απευθύνεται στα κράτη μέλη.
Λουξεμβούργο, 12 Ιουνίου 1985.

Labels: 0
3
9
17